fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Hyvinvoinnin ja terveyden edistäminen on keskeinen osa Eksoten strategiaa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Eksoten perustehtävänä on strategiansa mukaan tukea asiakasta edistämään omatoimisesti hyvinvointiaan ja terveyttään, ja tarjota hänelle palvelutarpeeseen perustuvat ja vaikuttavat sosiaali- ja terveyspalvelut kuntien hyväksymän rahoituksen mukaisesti.
Tavoitetilana on, että kansalaiset selviytyvät ”Toimintakykyisenä kotona” mahdollisimmin pitkään, ja että heillä olisi itse mahdollisuus vaikuttaa ja valita missä he haluavat tulla autetuiksi ja mistä selviävät itse.
Maakunnallinen toimintaverkosto vahvistaa toimintaa
Olemme luoneet maakunnallisen hyvinvointitoimijoiden verkoston, joka tukee kuntien ja Eksoten yhteistyötä hyvinvoinnin, terveyden edistämisen ja ennaltaehkäisevän toiminnan toteuttamisessa. Yhteistoimintaa toteutetaan monella tasolla, erilaisilla toimintatavoilla, kohdentaen toimenpiteitä eri-ikäryhmille kulloisenkin hyvinvointitilanteen mukaan.
Hyvinvointi lähtee kodista ja perheestä
Lastensuojelulakiin on selkeästi kirjattu, että ensisijainen vastuu lapsen hyvinvoinnista on lapsen vanhemmilla ja muilla huoltajilla (Lastensuojelulaki 2 §). Tätä vanhemmuuden vastuuta tuetaan mm. Eksoten Lasten ja nuorten talossa, johon on keskitetty perheitä tukevia palveluja. Helpot yhteydenottokanavat ja palvelujen saatavuuden helppous (ei lähetteitä) tukevat perheitä, sekä varhaiskasvatuksessa ja koulussa toimivia aikuisia silloin kun huoli jostakin asiasta nousee esille.
Kun perhe tulee hakemaan apua, asiaan tartutaan nopeasti eikä kolmen kuukauden kuluttua, jolloin motivaatio tilanteen korjaamiseen on jo kadonnut. Varhainen tunnistaminen ja puheeksiotto toteutuvat neuvolan ja päivähoidon yhteydessä, sekä oppilashuollossa.
On tärkeää, että vanhemmat ja nuoret kokevat itse olevansa osallisena omassa asiassaan. Yhdessä tehdään palvelutarpeen arviointi ja räätälöidään juuri heidän tarvitsemansa toimenpiteet ja palvelut, joihin yhdessä sitoudutaan. Toiminnassa mennään kasvu- ja kehitysympäristöön ja mahdollisimman lähelle perheiden ja nuorten arkea. Toimipisteiden seinät tai toimipaikkojen sijainti eivät määrittele tapaamispaikkoja. Liikkuvilla palveluilla tuetaan paikasta riippumatonta palvelujen saantia.
Tilanteeseen kytkeytyy koko perheen kaari aina päivähoidosta kouluun, nuorten itsenäistymiseen ja kotoa poismuuttoon asti. Varhaisella puheeksiotolla ja oikea-aikaisella tuella voidaan perheitä tukea selviämään pulmakohtien yli ja nuoria kasvamaan vahvoiksi ja vastuullisiksi aikuisiksi. Jo useamman vuoden ajan Eksotessa on tehty resurssien siirtoa korjaavista palveluista ehkäisevälle puolelle. Tämä on tuottanut selkeitä säästöjä raskaampien palvelujen käyttöön.
Hyvinvoinnin ja terveyden edistämisen näkökulmasta on erittäin tärkeää, että ennaltaehkäisevää työtä tehdään tiiviisti kaikilla kuntien toimialueilla yhdessä. Eksotessa tämä kuntayhteistyö on toiminut hyvin, mutta sen toteutuminen vaatii tietoista toimintaa, koordinaatiota ja yhteistä tahtotilaa, että toimialat eivät ala siirrellä vastuuta ennaltaehkäisevästä työstä toimialueelta toiselle.
Eksote on yksi kuntien toimiala, vaikka sillä onkin erillinen organisaatio sosiaali- ja terveyspalvelujen järjestämiseen ja tuottamiseen. Ilman tiivistä yhteistyötä ja yhteisiä linjauksia ei voida hyvinvointi- ja terveyseroja kaventaa ja kansalaisten tasa-arvoiset mahdollisuudet olla aktiivisena toimijana oman hyvinvointinsa toteuttajina eivät voi toteutua.
Lasten ja nuorten talo on yksi esimerkki Eksoten hyvinvointia edistävästä työstä, joka on tuottanut jo hyviä tuloksia mm. lastenhuostaanottojen puoliintumiselle, nuorten syrjäytymisen ehkäisyyn ja perheiden parempaan elämänhallintaan.
Perheiden tukeminen on parasta eriarvoisuuden ehkäisyä
Tuula Partanen hyvinvoinnin ja terveyden edistämisen koordinaattori Etelä-Karjalan sosiaali- ja terveyspiiri (Eksote)
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.